Nico Rosberg

Nico Erik Rosberg (sündinud 27. juunil 1985 Wiesbadenis Saksamaal) on endine saksa Vormel 1 piloot. 11 aastat F1 sarjas sõitnud Rosberg teatas mõni päev pärast esimest korda meistriks tulemist, et on otsustanud karjääri lõpetada."New Formula 1 world champion Nico Rosberg announces retirement". Autosport.com, 02.12.2016. Vaadatud 2. detsembril 2016.

Nico isa on 1982. aasta vormel 1 maailmameister Keke Rosberg. Noorena on Nico Rosberg esindanud ka Soomet, kuid kogu Vormel 1 karjääri esindas ta Saksamaad (tal on nii Saksamaa kui Soome kodakondsus). Ta oskab saksa, prantsuse, inglise ja itaalia keelt, aga mitte soome keelt.Armas video: põnnieas Nico Rosberg õpib isa Keke valvsa pilgu all kardiga sõitma Postimees Sport arhiiv, 27.11.2016.

 Enne vormel 1 

Nico kasvas Monacos Keke ja Sina Rosbergi pojana. Monacos elab ta tänapäevani.

1996. aastal, 11-aastaselt, alustas Nico Rosberg kardisõitja karjääri.

2002 jätkas ta Vormel BMW sarjas ja võitis selle. 20 etapist võitis ta 9, kvalifikatsiooni võitis ta 5 korral.

Seetõttu jätkas ta oma isa meeskonnas vormel 3 sarjas, kus sõitis kaks aastat. Juba teisel etapil saavutas ta kolmanda koha, neljandal etapil teise koha ja üheksanda etapi ta võitis, sõites ühtlasi kiireima ringi. 1 võit, 1 teine ja 3 kolmandat kohta 20 etapist andsid talle 44 punktiga 8. koha. Temaga koos võistelnud tulevane F1 piloot Timo Glock oli 5. ja Robert Kubica 12. Uustulnukate arvestuses oli Rosberg Christian Klieni järel teine. Rosbergi meeskonnakaaslane Andreas Zuber sai 2 punkti, nii oli Team Rosberg meeskondlikult alles kuues.

2004. aastal võitis ta kaks esimest etappi, kuid ülejäänud 18 etapist lisandus vaid üks võit, üks teine ja üks kolmas koht ja Rosberg jäi 70 punktiga 4. kohale. Siiski edestas ta Lewis Hamiltoni (5.), Robert Kubicat (7.) ja Adrian Sutilit (17.). Kvalifikatsiooni võitis ta 2 korda, kiireima ringi sõitis samuti 2 korda. Kuna Zuber jäi üldse punktita, oli Team Rosberg üldkokkuvõttes endiselt 6.

2005. aastal oli Rosberg küps GP2 sarjaks. Ta võitis 5 etappi 23-st, tuli veel 7 korda poodiumile, võitis 4 korda kvalifikatsiooni, sõitis 5 korda kiireima ringi, katkestas ainult 1 etapil ja võitis sarja 120 punktiga, edestades Heikki Kovalaist, Scott Speedi ja oma meeskonnakaaslast Alexandre Prémat'd. Giorgio Pantano oli 6. ja Nelson Piquet juunior 8. Rosberg ja Premat olid ka parim meeskond.


 Vormel 1 karjäär 
 2006–2009: Williams 

2006. aastaks sai Rosberg kui GP2 meister koha Williamsi meeskonnas, kus tema kaaslane oli Mark Webber. Juba avasõidul Bahreini Grand Prix'l saavutas Rosberg kiireima ringi ja oli lõpuks 7., Webber oli 6. Sel päeval oli Rosberg 20 aastat ja 258 päeva vana ja nii noorelt polnud veel keegi vormel 1 etapi kiireimat ringi sõitnud. See rekord püsib tänapäevani.

Kuid see jäigi kummagi parimaks sõiduks hooajal. Rosberg oli 4 punktiga 17., Webber 7 punktiga 14. ja Williams 11 punktiga 8. Auto ei olnud sõidukindel: mõlemad katkestasid enam kui pooled sõidud.

2007. aastaks liikus Webber edasi Red Bull Racingusse, mis oli umbes sama taseme meeskond ja ka Webberi tulemused jäid samaks (10 punktiga 12.). Rosbergi kõrval sõitis Williamsis Alexander Wurz, kes Kanada Grand Prix'l tuli isegi poodiumile, kuid kokkuvõttes oli Williamsi esisõitja ikkagi Rosberg (20 punktiga 9., Wurz 13 punktiga 11.). Auto oli märksa töökindlam: Rosberg katkestas ainult 3 ja Wurz 4 etapil ning meeskondlikult oli Williams 33 punktiga 4.

Hooaja lõpus teatas Wurz oma loobumisest spordist ja tema asemele palgati Williamsisse 2008. aastaks senine testsõitja Kazuki Nakajima. Kumbki katkestas ainult 2 etapil, kuid kiirust polnud, välja arvatud kahel etapil. Hooaja avaetapil Austraalia Grand Prix'l tuli Rosberg 3. kohale (Nakajima oli 6.) ja vormeliajaloo esimesel ööetapil Singapuri Grand Prix'l oli Rosberg koguni 2. (Nakajima 8.). Kokkuvõttes oli Rosberg 17 punktiga 13., Nakajima 9 punktiga 15. ja Williams 26 punktiga 8.

2009. aastal Rosberg poodiumile ei jõudnud, kuid katkestas ainult 1 etapi, punktidele sõitis peaaegu alati ja oli 34,5 punktiga 7. Hooaja avaetapil Austraalias sõitis Rosberg teist korda kiireima ringi. Nakajima seevastu ei saanud ühtki punkti ja Williams oli paremuselt 7. meeskond. Sellega Nakajima vormelikarjäär lõppes.

  2010–2016: Mercedes 

2010. aastast sõitis Rosberg Mercedese meeskonnas. Mercedes ostis ära maailmameistriks tulnud meeskonna Brawn GP ja nimetas enda järgi ümber. Rosbergi meeskonnakaaslaseks oli esimestel aastatel 7-kordne maailmameister Michael Schumacher. Meeskonnavahetuse põhjuseks teatas Rosberg, et Williamsi auto ei suuda võita, nagu Rosbergile meeldiks. 2013. aastal asendas Schumacheri McLareni meeskonnast lahkunud Lewis Hamilton. Tema järel tuli Rosberg 2014. ja 2015. aastal üldarvestuses teiseks. 2016. aastal pingelise hooaja järel vormel 1 meistriks tõusnud Rosberg teatas mõni päev pärast hooaja lõppu üllatuslikult, et on otsustanud spordiga lõpparve teha.

 Vormel 1 tulemused 

 Aasta  Meeskond  1  2  3  4  5  6  7  8  9  10  11  12  13  14  15  16  17  18  19  20  21  Koht  Punktid 2006 WilliamsF1 BAH7 MASkatk AUSkatk SMR11 EUR7 SPA11 MONkatk GBR9 CANkatk USA9 FRA14 DEUkatk HUNkatk TURkatk ITAkatk CHN11 JPN10 BRAkatk17.4 2007 AT&T Williams AUS7 MALkatk BHR10 ESP6 MON12 CAN10 USA16 FRA9 GBR12 EURkatk HUN7 TUR7 ITA6 BEL6 JPNkatk CHN16 BRA49.20 2008 AT&T Williams AUS3 MAL14 BHR8 ESPkatk TUR8 MONkatk CAN10 FRA16 GBR9 GER10 HUN14 EUR8 BEL14 ITA14 SIN2 JPN11 CHN15 BRA1213.17 2009 AT&T Williams AUS6 MAL8* CHN15 BHR9 ESP8 MON6 TUR5 GBR5 GER4 HUN4 EUR5 BEL8 ITA16 SIN11 JPN5 BRAkatk ABU97.34,5 2010 Mercedes Grand Prix BHR5 AUS5 MAL3 CHN3 ESP13 MON7 TUR5  CAN6 EUR10 GBR3 GER8 HUNkatk BEL6 ITA5 SIN5 JPN17 KORkatk BRA6 ABU4 7. 142 2011 Mercedes Grand Prix AUSkatk MAL12 CHN5 TUR5  ESP7 MON11 CAN11 EUR7 GBR6 GER7 HUN9 BEL6 ITAkatk SIN7 JPN10 KOR8 IND6 ABU6 BRA7 7. 89 2012 Mercedes Grand Prix AUS12 MAL13 CHN1 BHR5 ESP7 MON2 CAN6 EUR6 GBR15 GER10 HUN10 BEL11 ITA7 SIN5 JPNkatk KORkatk IND11 ABUkatk USA13 BRA15 9. 93 2013 Mercedes Grand Prix AUSkatk MAL4 CHNkatk BAH9 ESP6 MON1 CAN5 GBR1 GER9 HUN19 BEL4 ITA6 SIN4 KOR7 JPN8 IND2 ABU3 USA9 BRA5 6. 171 2014 Mercedes Grand Prix AUS1 MAL2 BAH2 CHN2 ESP2 MON1 CAN2 AUT1 GBRkatk GER1 HUN4 BEL2 ITA2 SINkatk JPN2 RUS2 USA2 BRA1 ABU142.317 2015 Mercedes AUS2 MAL3 CHN2 BAH3 ESP1 MON1 CAN2 AUT1 GBR2 HUN8 BEL2 ITA17 SIN4 JPN2 RUSkatk USA2 MEX1 BRA1 ABU12.322 2016 Mercedes AUS1 BHR1 CHN1 RUS1 ESPkatk MON7 CAN5 EUR1 AUT4 GBR3 HUN2 GER4 BEL1 ITA1 SIN1 MAL3 JPN1 USA2 MEX2 BRA2 ABU21.385

*Võistlus jäi vihma tõttu pooleli ning välja jagati vaid pooled punktid.

Viited

 Välislingid 

 Nico Rosbergi ametlik koduleht (inglise keeles)


Kategooria:Vormel 1 piloodid
Kategooria:Soome autosportlased
Kategooria:Saksamaa Vormel 1 piloodid
Kategooria:Sündinud 1985